
Vasútépítési aljpapucsok vizsgálata

Dolgozatom témája a vasúti aljpapucsok vizsgálatára irányul. A dolgozatom első felében a nemzetközi és hazai szakirodalom feldolgozásával, tanulmányok és mérési eredmények kiértékelésének összefoglalásával rövid áttekintést készítek az aljpapucsok történetéről, fejlődéséről és használatáról a megjelenésüktől napjainkig. Ezt követően napjainkban elterjedten használt minta segítségével, laboratóriumban terhelt, vágánymezőbe beépített, aljpapuccsal ellátott betonaljakon generált mérési eredményeimet prezentálom a kiválasztott aljpapucs rugalmasságának tekintetében. Ezután ezen eredmények a Zimmermann módszer felhasználásával készített kiértékelésének részletes bemutatása következik. Kitérek a kontaktfelület-növekedés tekintetében a rendszerben rejlő potenciálra a laboratóriumi vizsgálat lezártát követő digitális képfeldolgozás segítségével, illetve gazdaságossági szempontokat is vizsgálok költség-haszon elemzés készítésével a magyar befektetési-fenntartási viszonyokra vetítve. Dolgozatom eredményeim összegzésével és vizsgálati eredményekből adódó konklúzió levonásával zárul.



